تارا سندری

تارا سندری (اسٹیج کا نام تاراسندری ) (1878ء - 19 اپریل 1948ء) بنگالی تھیٹر اداکارہ، گلوکارہ اور رقاصہ تھی۔ وہ درگیشنندینی، ہریش چندر اور رضیہ جیسے ڈراموں میں قابل ذکر پرفارمنس کے لیے جانی جاتی ہے۔  تاراسندری اور اپریش چندر بنگالی تھیٹر اداکاروں میں اسٹیج کی سب سے کامیاب جوڑیوں میں سے ایک تھی۔

ابتدائی زندگی 
تارا سندری 1878ء میں کلکتہ کے ایک غریب گھرانے میں پیدا ہوئی  اس کی ایک بڑی بہن تھی جس کا نام نریتوکلی تھا۔  اداکارہ، بنودینی داسی، وہاں ان کی پڑوسی تھی۔

عملی زندگی 
1884ء میں، بنودینی کی مدد سے، اس نے کولکتہ کے اسٹار تھیٹر میں شمولیت اختیار کی۔ اس کا پہلا کردار گریش چندر گھوش کی چیتنیا لیلا میں تھا، جہاں اس نے ایک لڑکے کا کردار ادا کیا۔ اس نے اداکاری امرت لال مترا سے سیکھی۔ کاشی ناتھ چٹوپادھی اس کو رقص سکھاتے تھے۔  ایک لڑکی کے طور پر اس کا پہلا کردار 1889ء میں گریش چندر گھوش کے ڈرامے ہرانیدھی میں تھا۔ اس ڈرامے کے لیے اس نے گانا گانا رامترن سانیال سے سیکھا۔  وہاں رہتے ہوئے، اس نے اسٹیج کا نام 'تاراسندری' استعمال کرنا شروع کیا۔

تین شوز میں نمودار ہونے کے بعد اس نے سٹار تھیٹر چھوڑ دیا۔ اس وقت گریش گھوش کی نگرانی میں منروا تھیٹر کرمیتی بائی تیار کر رہا تھا۔ ٹنکوری کے نام سے مشہور اداکارہ، جو مرکزی کردار ادا کر رہی تھی، اس وقت تھیٹر چھوڑ کر چلی گئی۔ تراسندری نے گریش گھوش کی درخواست پر دو شوز کے لیے عارضی طور پر کرمیتی بائی کا کردار ادا کیا۔ اتنے مختصر نوٹس پر شاندار کارکردگی پر اسے سراہا گیا۔ سال 1894ء میں، چندر شیکھر کے ڈرامے میں اس کے شیبالنی کے کردار نے اسے بہت مقبول بنایا۔  اس نے ڈرامے سرلا میں کام کیا جہاں اس نے گوپال کا کردار ادا کیا۔ اس دوران میں میں وہ سٹی تھیٹر کے چند شوز میں بھی نظر آئی۔ اس کے بعد اس نے اداکاری سے وقفہ لے لیا۔

تھیٹر سے ایک طویل وقفے کے بعد، تارسندری اس وقت اداکاری میں واپس آگئی جب انڈین ڈرامیٹک کلب امریندر ناتھ دتا کی نگرانی میں کھلا، جو اس وقت کے ایک معروف اداکار اور ڈراما نگار تھے۔ اس نے متعدد ڈراموں میں حصہ لیا، جہاں اس کی اداکاری کو سراہا گیا۔ 

اس کے بعد، 1922ء میں، اس نے اپنے بیٹے کی موت کے  بعد کچھ عرصے کے لیے دوبارہ اداکاری چھوڑ دی۔ وہ بھونیشور چلی گئی جہاں اس نے ایک خانقاہ کی بنیاد رکھی، اور اپنا وقت مذہبی سرگرمیوں کے لیے وقف کیا۔

ان کا انتقال 1948ء  میں ہوا۔

حوالہ جات 

بیسویں صدی کی بھارتی اداکارائیں
انیسویں صدی کی بھارتی اداکارائیں
اوڈیشا کی اداکارائیں
بھارتی اسٹیج اداکارائیں
بنگالی اداکارائیں
1948ء کی وفیات
1878ء کی پیدائشیں
Short description is different from Wikidata